wickkiey/tamil-wikipedia-markdown huggingface dataset:
# 2011 செண்டாய் நிலநடுக்கமும் ஆழிப்பேரலையும்


**2011 செண்டாய் நிலநடுக்கமும் ஆழிப்பேரலையும்** (சப்பானியம்: 東北地方太平洋沖地震 ; ஒலிப்பு: *டோஹுக்கு ச்சிஹோ தைஹெயோ-ஒகி ஜிஷின்* - டோஹுக்கு மண்டல பசிபிக் பெருங்கடல் கரையோர நிலநடுக்கம்) ஆனது சப்பானின் பசிபிக் கடற்கரைப் பகுதியில் ஏற்பட்ட ஓர் 8.9 – 9 என்ற அளவிலான எண்மதிப்பு கொண்ட நிலநடுக்கமாகும். சப்பானிய சீர் நேரம் 14:46 (05:46 ஒ. ச. நே) மணிக்கு வெள்ளிக்கிழமை, மார்ச்சு 11,2011 அன்று ஏற்பட்ட இந்த புவியதிர்வு 10 மீட்டர் (33 அடி) அளவிலான ஆழிப்பேரலைகளைத் தோற்றுவித்தது. இது சப்பான் வானிலை அமைப்பின் நிலநடுக்க அளவுகோலில் 7ஆகப் பதிவானது. மேலும் சப்பான் வானிலை அமைப்பின் ஆழிப்பேரலை எச்சரிக்கையில் 8.8 என்று குறிக்கப்பட்டிருந்தது. நிலநடுக்க மையமானது ஒசிகா தீபகற்பத்தின் கிழக்குக் கடற்கரையிலிருந்து தொலைவில் நடுக்க மையம் ஆழத்தில் இருந்தது.  

இதனால் ஏற்பட்ட ஆழிப்பேரலையானது சப்பானின் பசிபிக் கடற்கரை முழுவதையும் மேலும் 20&nbsp;நாடுகளையும் பாதிப்பிற்குள்ளாக்கியது. இதில் வட அமெரிக்காவின் பசிபிக் கடற்கரையும் தென் அமெரிக்காவின் பசிபிக் கடற்கரையும் அடங்கும்.  

சப்பான் தேசிய காவல்துறை ஆனது 2,722 பேர் உயிரிழந்துள்ளனர் என்று அதிகாரப்பூர்வமாக அறிவித்துள்ளது. நிலநடுக்கமும் அதை அடுத்து நிகழ்ந்த ஆழிப்பேரலையும் சப்பானில் பலத்த சேதங்களை ஏற்படுத்தியுள்ளது; சாலைகள்,இருப்புப் பாதைகள் முற்றிலும் சிதைந்ததுடன் பல இடங்களில் தீ விபத்தும் ஏற்பட்டுள்ளது. ஓர் அணையும் உடைந்துள்ளது. வடக்கு சப்பானில் உள்ள 4.4 மில்லியன் வீடுகளுக்கு மின்சாரம் இன்றியும் 1.4 மில்லியன் வீடுகளுக்கு குடிநீர் இன்றியும் போயிற்று. பல மின்னாக்கிகள் இயக்கத்திலிருந்து நிறுத்தப்பட்டன. மூன்று அணுஉலைகள் பகுதியாக உருகின. இதனால் கதிரியக்க அபாயம் பெருகி பாதிக்கப்பட்ட பகுதியில் உள்ளோர் இடம் பெயர்க்கப்பட்டதுடன் அவசரநிலை அறிவிப்பும் வெளியிடப்பட்டது. பாதிக்கப்பட்ட மூன்று அணுஉலைகளிலும் வேதிப்பொருள் வெடிப்புகள் நிகழ்ந்து அவற்றின் கட்டிடங்களுக்கு பெரும் சேதம் ஏற்பட்டுள்ளது. உள்ளே அணுக்கரு அடங்கிய கலன்களின் பாதுகாப்பும் குறைந்து கதிரியக்கப் பொருள்கள் வெளிவரத் தொடங்கின. புகுசிமா I அணுஉலையின் 20 கி.மீ சுற்றிலுள்ள மக்களும் ஃபுகுசிமா II அணுஉலையின் 10 கி.மீ சுற்றிலுள்ள மக்களும் இடம் பெயர்க்கப்பட்டனர்.  

இந்த இயற்கைப் பேரழவினால் ஏற்பட்ட இழப்பு $ 14.5 பில்லியன் முதல் $ 34.6 பில்லியனாக இருக்கலாம் என காப்பீட்டாளர்கள் கருதுகின்றனர். கிரெடிட் சுவிசின் சப்பானிய முதன்மை பொருளியலாளர் இரோமிசி சிரகாவா தனது வாடிக்கையாளர்களுக்கு அனுப்பியுள்ள குறிப்பொன்றில் மதிப்பிடப்படும் பொருளாதார சேதம் ஏறத்தாழ $171–183 பில்லியன்கள் என்று கூறியுள்ளார். சப்பான் வங்கி (The Bank of Japan) மொத்தமாக ¥15&nbsp;டிரில்லியன் ($183&nbsp;பில்லியன்) பணத்தை பங்குசந்தை சரிவுகளிலிருந்து காப்பதற்காக 14 மார்ச்சு 2011 அன்று வங்கியமைப்பில் விட்டுள்ளது சப்பானிய பிரதமர் நவோடோ கான் "கடந்த 65 ஆண்டுகளாக இரண்டாம் உலகப்போருக்குப் பின்னர் சப்பான் சந்தித்துள்ள மிகக்கடுமையான மற்றும் கடினமான மிகப்பெரும் இடர் இதுவே" எனக் கூறியுள்ளார். இந்த நிலநடுக்கத்தினால் ஒன்சூ தீவு 2.4மீ கிழக்கில் நகர்ந்துள்ளதாகவும் புவியின் அச்சு சுமார் 10 செ.மீ நகர்ந்துள்ளதாகவும் மதிப்பிடப்படுகிறது.  

## ஆழிப்பேரலை
இது சப்பான் வரலாற்றில் மிகப்பெரிய நிலநடுக்கமும்  
ஜப்பானில் பதிவுகள் ஆரம்பித்த காலத்திலிருந்து இதுவரை இல்லாத மிகக் கடுமையான பூகம்பம் ஒன்று ஏற்பட்டுள்ளதை அடுத்து ஜப்பானின் வட கிழக்கு கரையோரப் பகுதியை பல மீட்டர்கள் உயரமுடைய ஆழிப்பேரலைகள் தாக்கியுள்ளன.
# இராமானுஜம் வரதராஜப் பெருமாள்

**இராமானுஜம் வரதராஜ பெருமாள்** *(Ramanujam Varatharaja Perumal)* நன்கறியப்பட்ட விண்வெளிப்பயண அறிவியலாளர் ஆவார். இந்திய விண்வெளி ஆராய்ச்சி நிறுவனத்தின் (ISRO) இயக்குநராய் இவர் இருந்தார்.  

2002-ஆம் ஆண்டு இவருக்கு இந்திய நடுவண் அரசால் பத்ம பூசன் விருது வழங்கப்பட்டது.  

## வெளியிணைப்பு
-
# ஆடு புலி (திரைப்படம்)



**ஆடு புலி** (Aadu Puli) 2011 ஆம் ஆண்டு பிப்ரவரி மாதம் 18 ஆம் தேதியன்று வெளிவந்த தமிழ்த் திரைப்படமாகும். இத்திரைப்படத்தை புதிய இயக்குநர் விஜய் பிரகாசு எழுதி இயக்கினார்.  

## கதைச்சுருக்கம்
ஆதிக்கு பூர்ணா மீது காதல். அந்த காதலுக்கு பூர்ணாவும் பச்சைக் கொடி காட்ட ஆதியின் குடும்பமும் பச்சைக் கொடி காட்டுகிறது. ஆனால் இவர்களது காதலுக்கு எதிர்பாராத இடத்தில் இருந்து எதிர்ப்பு வருகிறது.
# பூர்ணா


**பூர்ணா** (பிறப்பு:அக்டோபர் 26, 1985) கேரள மாநிலத்தைச் சேர்ந்த ஒரு இந்திய திரைப்பட நடிகை ஆவார். முனியாண்டி விலங்கியல் மூன்றாம் ஆண்டு, கந்தகோட்டை, துரோகி, ஆடு புலி,தலைவி போன்ற தமிழ்த் திரைப்படங்களில் நடித்துள்ளார். மேலும் மலையாளம் மற்றும் தெலுங்கு மொழித் திரைப்படங்களிலும் நடித்துள்ளார்.  

## ஆரம்ப கால வாழ்க்கை
இவர் கேரளா<nowiki/>வின் கண்ணூரில் 23 மே 1989 அன்று உள்ளூர் மீனவர் தொழிலாளி மற்றும் இல்லத்தரசிக்கு ஐந்து குழந்தைகளில் இளையவராகப் பிறந்தார். கண்ணூரில் உள்ள உர்சுலின் சீனியர் செகண்டரி பள்ளியிலும், கண்ணூரில் உள்ள செயின்ட் தெரசாவின் ஆங்கிலோ இந்தியன் மேல்நிலைப் பள்ளியிலும் பள்ளிப் படிப்பை மேற்கொண்டார். அவர் கடிதத்தின் மூலம் ஆங்கிலத்தில் தனது இளங்கலை பட்டப்படிப்பை முடித்தார். இவர் கேரளா<nowiki/>வின் கொச்சியில் வசிக்கிறார். அவர் மேடை நிகழ்ச்சிகளில் நடனக் கலைஞர். ஜான் பிரிட்டாஸுடனான ஒரு நேர்காணலில் மலையாளத் திரைப்படங்களில் தனது காட்பாதர் தனது தொழில் வாழ்க்கையின் ஆரம்பக் கட்டத்தில் மோகன்லால் என்று குறிப்பிட்டார்.  

## தொழில்
2010 களின் நடுப்பகுதியில், பூர்ணா தொடர்ச்சியான படங்களில் தோன்றினார், அங்கு அவர் ஒரு பேயை சித்தரித்தார், தி இந்து அவரை "தெலுங்கு படங்களின் பேய் ராணி" என்று முத்திரை குத்தியது. அவனு (2012) மற்றும் அதன் தொடர்ச்சியான அவுனு 2 (2015) ஆகிய படங்களில் அவர் பாராட்டுகளைப் பெற்றார், இது திரைப்படத் தயாரிப்பாளர்கள் அவரை திகில் படங்களில் நடிக்க வைக்க வழிவகுத்தது. ராஜூ காரி காதி (2015) இல் பேயாக நடித்ததற்காக மேலும் பல பாராட்டுக்களைப் பெறுவதற்கு முன்பு அவர் இதே போன்ற பல ஸ்கிரிப்ட்களை நிராகரித்தார், இது பாக்ஸ் ஆபிஸில் ஆச்சரியமான வெற்றியைப் பெற்றது. கொடிவீரன் (2017) திரைப்படத்தில் தனது கதாபாத்திரத்திற்காக அவர் தலையை காயப்படுத்தினார், ஆனால் திரைப்படம் பார்வையாளர்களிடமிருந்து நல்ல வரவேற்பைப் பெறவில்லை.  

## நடித்த திரைப்படங்கள்
முனியாண்டி விலங்கியல், கொடைக்கானல், பகடை, துரோகி, ஆடு புலி, வேலூர் மாவட்டம், வித்தகன், ஜன்னல் ஓரம், தகராறு, சகலகலா வல்லவன், மணல் கயிறு 2, கொடிவீரன், சவரகத்தி, எவனுக்கு எங்கேயோ, மச்சம் இருக்கு, அடங்கா மறு, காப்பான், லாக் அப் போன்ற தமிழ் படங்களில் நடித்துள்ளார். 2021ல் வெளிவந்த தலைவி படத்தில் இவர் வி.கே.சசிகலாவாக நடித்துள்ளார்.
# சென்னை அண்ணா பல்கலைக்கழகத்துடன் இணைக்கப்பட்ட பொறியியல் கல்லூரிகள்

தமிழ்நாட்டின் சென்னை, திருவள்ளூர், காஞ்சிபுரம், வேலூர், திருவண்னாமலை மற்றும் விழுப்புரம் மாவட்டங்களில் உள்ள பொறியியல் கல்லூரிகள் அண்ணாப் பல்கலைக்கழகம், சென்னையுடன் இணைக்கப்பட்டுள்ளன.  

## சென்னை மாவட்டத்திலுள்ள பொறியியல் கல்லூரிகள்

### அரசு பொறியியல் கல்லூரிகள்

### சுயநிதிப் பொறியியல் கல்லூரிகள்

## திருவள்ளூர் மாவட்டத்திலுள்ள பொறியியல் கல்லூரிகள்

### அரசு பொறியியல் கல்லூரிகள்

### சுயநிதிப் பொறியியல் கல்லூரிகள்

## காஞ்சிபுரம் மாவட்டத்திலுள்ள பொறியியல் கல்லூரிகள்

### அரசு பொறியியல் கல்லூரிகள்

### சுயநிதிப் பொறியியல் கல்லூரிகள்

- ஆதிபராசக்தி பொறியியல் கல்லூரி
- சவிதா பொறியியல் கல்லூரி
- சிவ சுப்ரமணிய நாடார் பொறியியல் கல்லூரி
- வள்ளியம்மை பொறியியல் கல்லூரி
- தாகுர் பொறியியல் கல்லூரி
- ஜேப்பியார் பொறியியல் கல்லூரி

## வேலூர் மாவட்டத்திலுள்ள பொறியியல் கல்லூரிகள்

### அரசு பொறியியல் கல்லூரிகள்

### சுயநிதிப் பொறியியல் கல்லூரிகள்

## திருவண்ணாமலை மாவட்டத்திலுள்ள பொறியியல் கல்லூரிகள்

### அரசு பொறியியல் கல்லூரிகள்

### சுயநிதிப் பொறியியல் கல்லூரிகள்
1. ஸ்ரீ ரேணுகாம்பாள் காலேஜ் ஆஃப் ஆர்க்கிடெக்சர்
1. எஸ்.ஆர்.டி. பொறியியல் மற்றும் தொழில் நுட்பக் கல்லூரி
1. ஸ்ரீ ரமண மகரிஷி பொறியியல் கல்லூரி
1. அருள்மிகு மீனாக்ஷி அம்மன் பொறியியல் கல்லூரி

## விழுப்புரம் மாவட்டத்திலுள்ள பொறியியல் கல்லூரிகள்

### அரசு பொறியியல் கல்லூரிகள்
1. பல்கலைக் கழகப் பொறியியல் கல்லூரி விழுப்புரம்
1. பல்கலைக் கழகப் பொறியியல் கல்லூரி திண்டிவனம்

### சுயநிதிப் பொறியியல் கல்லூரிகள்
# மோசிக்கரையனார்

**மோசிக்கரையனார்** சங்ககாலப் புலவர்களில் ஒருவர். சங்கப்பாடல் தொகுப்பில் இவரது பாடல் ஒன்றே ஒன்று உள்ளது. அது அகநானூறு 260.  

மோசிக்கரை என்பது ஓர் ஊர். பாடலைப் பார்க்கும்போது அது கடலின் ஓரத்தில் இருந்ததை உணரமுடிகிறது.  
## பாடல் சொல்லும் செய்தி
- நெய்தல் திணை
- எற்பாடு பொழுது நெய்தல் திணைக்கு உரியது என்பதற்குச் சான்றாக அமைந்துள்ள பாடல் இது. எற்பாடு = பகல் 2 மணி முதல் 6 மணி வரையில் உள்ள காலம்.
தோழி சொல்லத் தொடங்குகிறாள். தலைவி தொடர்கிறள். அவன் 'அன்பிலாளன்' (அன்பு இல்லாதவன்). அவனை என் அறிவு விரும்புகிறது. எற்பாடு பொழுது முடிந்து அரைநாள் வரப்போகிறது.  
### எற்பாடு பொழுதில் நிகழ்வன
மண்டிலம் - பொழுதின் வெயில் தணியும்.  

மாலை - மாலைப்பொழுது தன் நிறத்தைக் காட்டும்.  

வண்டினம் - வண்டினம் மலரில் உண்ணும்.  

குருகி இனம் - கண்டல் மரத்திற்கு வந்து ஒலிக்கும்.  

திமில் - மீன் மிடிக்கச் செல்லும் திமில் கரைக்கு வந்துவிட்டதால் கடல்பாட்டு அவிந்துகொண்டிருக்கும்.  

செக்கர் - வானம் செவ்வானமாக மாறும்.  

அன்றில் - அன்றில் மணல்மேட்டுப் பனைமடலுக்குச் செல்லும்.  

கழிமலர் - உப்பங்கழியில் பூக்கும் பூக்கள் முகத்தை மூடிக் கூம்பும்.  

புன்னை - வீட்டுமனையில் வளர்க்கப்பட்ட புன்னை பூத்துப் புதுமணம் வீசும்.  
:இப்படி எற்பாடு முடிந்து மாலைக்காலம் வருகிறதே. என்ன செய்வேன்? என்கிறாள் தலைவி.
# விக்கிப்பீடியா:உங்களுக்குத் தெரியுமா/ஏப்ரல் 06, 2011


- நமக்கு கிடைத்துள்ள தமிழில் எழுதப்பட்ட முதல் நாட்குறிப்பு **ஆனந்த ரங்கம் பிள்ளை**யினுடையது (படம்). அதுவும் அவர் இறந்து 55 ஆண்டுகள் கழித்தே கிடைத்தது.
- **மதுரைத் திட்டம்** மற்றும் **நூலகத் திட்டம்** ஆகியவை தமிழ் நூல்களை எண்ணிமப்படுத்தி இணையத்தில் அளிக்கும் இரு திட்டங்கள்.
- நாம் காணும் மிகப் பிரகாசமான விண்மீனான **சூரியனின்** வாழ்நாளில் பாதி முடிந்து விட்டது.
- தீபகற்ப இந்திய ஆறுகள் பெரும்பாலும் மேற்கிலிருந்து கிழக்காகவே ஓடுகின்றன. ஆனால்** நர்மதை**, **தபதி,** **மாகி** ஆகிய மூன்று ஆறுகளோ கிழக்கிலிருந்து மேற்காக ஓடுகின்றன.
- **இலங்கைச் சிங்கம்** வரலாற்றுக்கு முற்பட்ட காலத்தில் இலங்கையில் வாழ்ந்த சிங்கங்களின் துணையினமாகும். கிமு 37,000 ஆம் ஆண்டுவாக்கில் முற்றாக அழிந்து விட்டதாகத் தெரிகிறது.
# செண்டாய்



**செண்டாய்** (ஜப்பானிய மொழி:仙台市, Sendai-shi) மத்திய ஜப்பானில், தொக்கு மண்டலத்தில், மியாகி மாவட்டத்தின் அதிகார எல்லைக்கு உட்பட்ட 12 நகரங்களுக்கு, மத்திய நகரம் ஆகும். இந்நகரம் ஜப்பானின் தலைநகரான டோக்கியோவில் இருந்து 300 கி.மீ தூரத்தில் வடக்கே அமைந்துள்ளது, நடைமுறையில் செண்டாய் மத்திய நகரம் 10 இலச்சம் மக்கள்தொகையையும், செண்டாய் பெருநகரம் 22 இலட்சம் மக்கள்தொகையையும் கொண்டது. இங்கு புகழ்பெற்ற தொக்கு பல்கலைக்கழகம் உள்ளது.  

## செண்டாய் நிலநடுக்கமும் ஆழிப்பேரலையும்

மார்ச் 11, 2011 அன்று ஜப்பான் வரலாற்றிலே நிலநடுக்கங்களை பதிவு செய்ய ஆரம்பிக்கப்பட்டதில் இருந்து ஜப்பானில் எற்பட்ட மிகப்பெரிய நிலநடுக்கமாகும் 8,9 என USGS-வால் பதிவு செய்யப்பட்டுள்ளது. நிலநடுக்கமும் நிலநடுக்கத்தின் விளைவால் ஏற்பட்ட ஆழிப்பேரலையாலும் செண்டாய் நகரம் மிகப்பெரிய சேதத்துக்கு உள்ளாகியது.  

## காலநிலை
# மோசிகொற்றன்


**மோசி கொற்றன்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று உள்ளது. அது குறுந்தொகை 377.  

மோசிக்கொற்றன் என்று இவரது பெயர் அமைந்திருந்தால் மோசி என்பது ஊரைக் குறிக்கும். இவரது பெயர் மோசிகொற்றன் என்று இடையில் ஒன்று மிகாமல் அமைந்துள்ளதால் மோசி என்பது தந்தையின் பெயர்.  

## பாடல் சொல்லும் செய்தி
திருமணம் செய்துகொள்வதற்குக் காலம் நீட்டித்தால் தலைவி தாங்கமாட்டாள் என்று கவலைப்படும் தோழிக்குத் தலைவி கூறுவதாக இந்தப் பாடல் அமைந்துள்ளது.  

நாடன் அறிந்துகொள்ள முடியாத பண்புடையவன். அவனோடு எனக்கு நட்பு. அது சிறிய நட்புதான் என்றாலும் நல்ல நட்பு. அவன் திருமணம் செய்துகொள்ளக் காலம் கடத்துவதால் என் கண்ணின் நலம் தொலைந்துவிட்டது. அத்துடன் வளையல்களும் **தோளிலிருந்து** நழுவுகின்றன. அதற்கு மேலே நான் இருக்கும் இடமும், அவர் இருக்கும் இடமும் வேறு வேறாய் உள்ளன. வேறு வழி இல்லை. தாங்கிக்கொள்ள வேண்டியதுதான். - என்கிறாள் தலைவி.
# திருநீற்றுப் புதன்



**திருநீற்றுப் புதன்** (Ash Wednesday) என்பது *சாம்பல் புதன்* என்றும், *விபூதிப் புதன்* என்றும் அழைக்கப்படுவதுண்டு. இது கிறித்தவர்கள் கொண்டாடும் ஒரு விழா ஆகும். நாற்பது நாள் நீடிக்கின்ற தவக் காலத்தின் முதல் நாள் இதுவே . திருநீற்றுப் புதனிலிருந்து 46ஆம் நாளாக உயிர்த்தெழுதல் விழா கொண்டாடப்படும். இடையே வருகின்ற ஞாயிற்றுக் கிழமைகளில் தவ முயற்சிகளைக் கடைப்பிடிப்பது வழக்கமல்ல. ஏனென்றால் ஞாயிற்றுக் கிழமை இயேசு உயிர்பெற்றெழுந்த நாள் ஆதலால் மகிழ்ச்சி நாள்; நோன்பு நாளல்ல என்பது கிறித்தவர் கருத்து.  

திருநீற்றுப் புதனைக் கத்தோலிக்கர், லூத்தரன் சபையினர், ஆங்கிலிக்க சபையினர், மெதடிஸ்டு சபையினர் போன்ற மைய நீரோட்ட சபையினர் அனைவரும் கடைப்பிடிக்கின்றனர்.  

## திருநீற்றுப் புதன் வரும் நாள்

பொதுவான கிரகோரியன் கிறித்தவ நாட்காட்டிப்படி, இயேசுவின் உயிர்த்தெழுதல் ஒரு குறிப்பிட்ட தேதியில் கொண்டாடப்படுவதில்லை. மாறாக, மார்ச் அல்லது ஏப்ரல் மாதம் வருகின்ற முழுநிலா நாளையொட்டி வருகின்ற ஞாயிறு அவ்விழா நிகழும். இது பண்டைய யூத மரபுப்படி அமைந்த *பாஸ்கா விழா* கணிப்பை அடிப்படையாகக் கொண்டது. எனவே, திருநீற்றுப் புதன் பெப்ருவரி 4ஆம் நாளிலிருந்து மார்ச் 10ஆம் நாள் வரை ஏதாவது ஒரு புதனன்று வரலாம். 2011ஆம் ஆண்டு இவ்விழா மார்ச் 9ஆம் நாள் வந்தது. 2014ஆம் ஆண்டு திருநீற்றுப் புதன் மார்ச் 5ஆம் நாள் கொண்டாடப்படுகிறது.  

## திருநீற்றுப் புதன் கொண்டாட விவிலிய அடிப்படை

கிறித்தவ விவிலியத்தில் அடங்கியுள்ள புதிய ஏற்பாட்டில் இயேசு நாற்பது நாள் இரவும் பகலும் பாலைநிலத்தில் நோன்பிருந்தார் என்னும் செய்தி உள்ளது. நற்செய்தி நூல்களை எழுதிய மத்தேயு, மாற்கு, லூக்கா ஆகியோர் இச்செய்தியைக் குறிப்பிடுகின்றனர் (காண்க: மத் 4:1-11; மாற் 1:12-13; லூக் 4:1-13). இயேசுவைப் பின்பற்றி, கிறித்தவர்களும் நாற்பது நாள்கள் நோன்பிலும் இறைவேண்டலிலும் ஈடுபட தொடக்கமாக அமைகிறது திருநீற்றுப் புதன்.  

முன்னாள்களில் *விபூதிப் புதன்* என்றும் இப்பொழுது *திருநீற்றுப் புதன்* (*சாம்பல் புதன்*) எனவும் வழங்கப்படுகின்ற இந்நாளில் கிறித்தவர்கள் புனிதப்படுத்தப்பட்ட சாம்பலைத் தம்மீது தடவிக் கொள்கிறார்கள். சாம்பல் தவத்திற்கும் தன்னொறுத்தலுக்கும் மன மாற்றத்திற்கும் அடையாளம்.  

கத்தோலிக்க சபை வழக்கப்படி, கடந்த ஆண்டு குருத்து ஞாயிறன்று வழங்கப்பட்ட குருத்தோலைகளை எரித்து, சாம்பலாக்கிக் கோவிலில் வைப்பர். அங்கே வழிபாட்டின்போது அச்சாம்பல் மந்திரிக்கப்படும். அதைக் கிறித்தவ குரு அல்லது திருத்தொண்டர் மக்களின் தலைமீது (நெற்றியில்) பூசுவார்; வழக்கமாக சிலுவை அடையாளத்தில் இப்பூசுதல் இருக்கும்.  

அவ்வாறு பூசும்போது, குரு (திருத்தொண்டர்) கீழ்வரும் சொற்களைக் கூறுவார்:  
அல்லது  

## உரோமையில் 2012 திருநீற்றுப் புதன் கொண்டாட்டம்
2012ஆம் ஆண்டு திருநீற்றுப் புதன் பெப்ருவரி 22ஆம் நாள் வருகிறது. அன்று மாலையில் உரோமை நகரில் திருத்தந்தை பதினாறாம் பெனடிக்ட் வழிபாடு நிகழ்த்தினார். வழக்கம்போல, உரோமை புனித ஆன்செல்ம் கோவிலிலிருந்து பவனி தொடங்கியது. பின்னர் புனித சபீனா கோவிலில் வழிபாடு நடந்தது.  

"மனிதனே, நீ மண்ணாய் இருக்கிறாய். மண்ணுக்குத் திரும்புவாய் என நினைத்துக்கொள்" என்னும் விவிலியக் கூற்றை (தொடக்க நூல் 3:19) மையமாகக் கொண்டு திருத்தந்தை மறையுரை ஆற்றினார்.  

பின்னர் வழிபாட்டில் கலந்துகொண்ட கர்தினால்கள், ஆயர்கள், குருக்கள், பொதுநிலையினர் ஆகியோரின் தலைமீது திருத்தந்தை பெனடிக்ட் புனித நீறு பூசி, சிலுவை அடையாளம் வரைந்தார். அவரது தலைமீது கர்தினால் ஒருவர் அவ்வாறே நீறு பூசினார்.
# மோசிகண்ணத்தனார்

மோசி கண்ணத்தனார் சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று உள்ளது. அது நற்றிணை 124  

மோசி என்னும் புலவர் அல்லது பெருமகன் வாழ்ந்த ஊர் கண்ணத்தம். இந்தக் கண்ணத்தத்தில் வாழ்ந்த புலவர் கண்ணத்தனார்.  
## பாடல் சொல்லும் செய்தி
### அன்றில்
அன்றில் பறவை ஆணும் பெண்ணுமாய் இணைந்தே வாழும். இன்றாலும் அவற்றில் ஒன்று இறந்துவிட்டால் மற்றொன்று அதனை நினைந்து புலம்பிக்கொண்டே உயிர்வாழும்.  
#### அன்றில் போல் 'புன்கண் வாழ்க்கை' வாழேன்
தலைவன் வராவிட்டால் அவனுக்காக ஏங்கி அழுதுகொண்டே அன்றில் போல வாழ்வது என்பது என்னால் முடியாது. (என் உயிர் போய்விடும்) என்கிறாள் தலைவி.  
##### நெய்தல் நிலத்து எற்பாடு பொழுதில் வாழேன்
எக்கர் என்னும் மோட்டுமணலில் அதிரல் பூ உதிரும். ஈங்கைப் பழமும் கொட்டும். இவை இரண்டுமே வெண்முத்துக்கள் கொட்டிக் கிடப்பது போல் உதிர்ந்து கிடக்கும். அவற்றை நவ்வி இனத்து மான் மேயும். இப்படி மேயும் இடம் நெய்தல். மேயும் காலம் எற்பாடு. (பிற்பகல் 2 மணி முதல் 6 தணி வரை)  

இந்த இடத்தில், இந்தக் காலத்தில், நீ இல்லாவிட்டால், தலைவி உயிர்வாழமாட்டாள் என்கிறாள் தோழி. பிரிவு உணர்த்திய தலைவனுக்கு இதனைக் கூறுகிறாள்.
# 1999 மீயல்லை கலவரம்

**1999 மீயல்லை கலவரம்** இலங்கையில் மாத்தறை மாவட்டத்தில் ஹக்மனைத் தேர்தல் தொகுதியில் மீயெல்லை என்ற கிராமத்தில் 1999 ஆம் ஆண்டில் முஸ்லிம், சிங்கள மக்களுக்கிடையே ஏற்பட்ட கலவரம் ஆகும்.  

## பின்னணி
மீயெல்லை கிராமத்தில் சிங்களப் பெரும்பான்மையினருக்கு மத்தியில் சுமார் 300 முஸ்லிம்கள் வாழ்ந்து வருகின்றனர். சில காலமாக சிறுசிறு பிரச்சினைகள் இங்கு உருவாகி வந்தன. இந்நிலையில் 1999இல் மீயல்லைக் கிராமத்தில் நடைபெற்ற ஒரு சிறுசம்பவம் கலவரமாக மாறியது. மீயல்லையின் சில இளைஞர்களுக்கும், கனுமுல்தெனிய எனும் சிங்களக் கிராமத்தின் இளைஞர்களுக்கும் இடையில் ஒரு சூதாட்டத்தின் போது நடந்த பிரச்சினை பெரிதாகியது. சூதாட்டத்தில் சிங்கள இளைஞர்கள் தோல்வியுற்றனர். தோல்வியின் பின்னர் சூதாட்டத்தில் பங்கு பற்றிய முஸ்லிம் இளைஞர்களின் 10,000 ரூபா பணத்தைக் கொள்ளையிட்டனர். கொள்ளை நடவடிக்கையில் ஈடுபட்டவர்களில் ஒருவரை மீயல்லை இளைஞர்கள் தாக்கி காவல்துறையினரிடம் ஒப்படைத்தனர்.  

## இனவாதமாக மாற்றப்படல்
ஏற்கனவே நடந்துவந்த சில பிரச்சினைகளுக்குப் பழிவாங்குவது போல சிங்களவர்களால் இது ஆழமாக முன்னெடுக்கப்பட்டது. இவ்விடயம் இனவாதமாக மாற்றப்பட்டது. மீயல்லையின் வளர்ச்சியில் பொறாமையுற்ற சிலரும் இதில் பங்குகொண்டனர்.  

## கலவரமாக மாறல்
தொழில் காரணமாக அயல் ஊர்களுக்குச் சென்று திரும்பிவந்து கொண்டிருந்த முஸ்லிம் தொழிலாளர்களும், முதலாளிகளும் சிங்களவர்களால் தாக்கப்பட்டனர். சுமார் 50 பேர் இவ்வாறு தாக்குதலுக்குள்ளாகினர். வியாபாரிகளிடமிருந்து பொருட்கள் கொள்ளையிடப்பட்டன.  

## உச்சக் கட்டம்
முஸ்லிம் செல்வந்தர்களிடமிருந்து பயமுறுத்திப் பணம் பறிக்கப்பட்டது. மீயல்லைக்குள் புகுந்து சிங்கள இளைஞர்கள் அடிக்கடி தாக்குதல்களை நடத்தியதால் ஊரவர்கள் அச்சத்தில் வாழ்ந்தனர். சிலர் பயத்தால் ஊரைவிட்டு வெளியேறினர். சிலருக்கு மரண அச்சுறுத்தல்கள் விடுவிக்கப்பட்டன. அதனாலும் சிலர் வெளியேறினர். இப்பிரச்சினைகளின் உச்சமாக முஸ்லிம் ஊர்த்தலைவர் ஒருவர் கொலை செய்யப்பட்டார்.  

## பக்கசார்பு
காவல்துறையிடம் நடந்த கலவரங்கள் பற்றியும், கொலை தொடர்பாகவும் முறைப்பாடுகள் செய்யப்பட்ட போதிலும் காவல்துறை உரிய நடவடிக்கைகளை எடுக்கத்தவறியது. இவ்விடயங்கள் முஸ்லிம் அமைச்சர்களுக்கும் தெரிவிக்கப்பட்டது. மீயல்லைக் கிராமத்திற்கு பூரண பாதுகாப்பு அளிக்குமாறு அவர்கள் பாதுகாப்புப் பிரிவுடன் தொடர்புகொண்டு நடவடிக்கை எடுத்தனர்.  

## உசாத்துணை:
- *அனஸ் எம். எஸ். எம், அமீர்தீன். வீ, வஸீல் ஏ. ஜே. எல்* - இலங்கையில் இனக்கலவரங்களும் முஸ்லிம்களும், மே 2003
- *புன்னியாமீன்,* மீயல்லை கற்க வேண்டிய பாடம், நவமணி டிசம்பர் 21. 1999
# வார்ப்புரு:Weather box/line

<includeonly>)}}}}||  
(}})}}}}||  
(}})}}}}||  
(}})}}}}||  
(}})}}}}||  
(}})}}}}||  
(}})}}}}||  
(}})}}}}||  
(}})}}}}||  
(}})}}}}||  
(}})}}}}||  
(}})}}}}||  
(}})}}}}|#default=<font color="red">**Error: </includeonly>This template makes a table line with two values that are not dependent on the length of month<includeonly>, .**</font>}}</includeonly><noinclude>  

hi:साँचा:Infobox weather/line  
jv:Cithakan:Infobox weather/line  
km:ទំព័រគំរូ:Weather box/line  
tl:Suleras:Infobox weather/line  
</noinclude>
# வார்ப்புரு:Weather box/line/date

<includeonly>)}}}}||  
(}})}}}}||  
(}})}}}}||  
(}})}}}}||  
(}})}}}}||  
(}})}}}}||  
(}})}}}}||  
(}})}}}}||  
(}})}}}}||  
(}})}}}}||  
(}})}}}}||  
(}})}}}}||  
(}})}}}}|#default=<font color="red">**Error: </includeonly>This template makes a table line with two values that applies a length of month factor to the background color formula<includeonly>, .**</font>}}</includeonly><noinclude>  

</noinclude>
# வார்ப்புரு:Weather box/colt

<includeonly> font-size:85%;text-align:;</includeonly><noinclude>This template makes cool temperature background colors.  

Template:Weather box/colpastel is an alternative to this; it uses pastel colors.  

da:Skabelon:Infoboks vejr/colt  
es:Plantilla:Clima/colt  
eo:Ŝablono:Veterkesto/Kolt  
hy:Կաղապար:Եղանակի աղյուսակ/colt  
id:Templat:Infobox Weather/colt  
no:Mal:Infoboks vær/kolt  
pt:Predefinição:Infobox weather/colt  
ro:Format:Infobox Weather/colt  
</noinclude>
# வார்ப்புரு:Weather box/colp

<includeonly> font-size:85%;text-align:;</includeonly><noinclude>This template makes refreshing precipitation background colors. Template:Weather box/colgreen is an alternative to this, it uses green colors.  

da:Skabelon:Infoboks vejr/colp  
es:Plantilla:Clima/colp  
hy:Կաղապար:Եղանակի աղյուսակ/colp  
id:Templat:Infobox Weather/colp  
ms:Templat:Infobox Weather/colp  
no:Mal:Infoboks vær/kolp  
pl:Szablon:Pogoda infobox/colp  
pt:Predefinição:Infobox weather/colp  
ro:Format:Infobox weather/colp  
</noinclude>
# வார்ப்புரு:Infobox weather/oneline

<includeonly>|#default=<font color="red">**Error: </includeonly>This template makes a table line with one value that is not dependent on the length of month<includeonly>, .**</font>}}</includeonly><noinclude>  

ar:قالب:Infobox weather/oneline  
en:Template:Weather box/oneline  
fa:الگو:Weather box/oneline  
hy:Կաղապար:Եղանակի աղյուսակ/մեկգիծ  
id:Templat:Infobox weather/oneline  
kn:ಟೆಂಪ್ಲೇಟು:Infobox weather/oneline  
mk:Шаблон:Infobox weather/oneline  
ml:ഫലകം:Infobox weather/oneline  
pt:Predefinição:Infobox weather/line/onevalue  
sa:फलकम्:Weather box/oneline  
simple:Template:Weather box/oneline  
sk:Šablóna:Infobox weather/oneline  
zh:Template:Infobox weather/oneline  
</noinclude>
# வார்ப்புரு:Weather box/colh

<includeonly> font-size:85%;text-align:;</includeonly><noinclude>  
This template makes refreshing humidity percentage background colors:  
**Percent humidity**

| 0 | 1 | 2 | 3 | 4 | 5 | 6 | 7 | 8 | 9 |  |
| --- | --- | --- | --- | --- | --- | --- | --- | --- | --- | --- |
| 10 | 11 | 12 | 13 | 14 | 15 | 16 | 17 | 18 | 19 |  |
| 20 | 21 | 22 | 23 | 24 | 25 | 26 | 27 | 28 | 29 |  |
| 30 | 31 | 32 | 33 | 34 | 35 | 36 | 37 | 38 | 39 |  |
| 40 | 41 | 42 | 43 | 44 | 45 | 46 | 47 | 48 | 49 |  |
| 50 | 51 | 52 | 53 | 54 | 55 | 56 | 57 | 58 | 59 |  |
| 60 | 61 | 62 | 64 | 65 | 66 | 67 | 68 | 69 | 70 |  |
| 71 | 72 | 73 | 74 | 75 | 76 | 77 | 78 | 79 | 80 |  |
| 81 | 82 | 83 | 84 | 85 | 86 | 87 | 88 | 89 | 90 |  |
| 91 | 92 | 93 | 94 | 95 | 96 | 97 | 98 | 99 | 100 | } |

</noinclude>
# வார்ப்புரு:Weather box/cols

<includeonly> font-size:85%;text-align:;</includeonly><noinclude>This template makes enlightening sunshine hour background colors:  
**Hours of sunlight in a 30-day month**

| 0 | 5 | 10 | 15 | 20 | 25 | 30 | 35 | 40 | 45 |  |
| --- | --- | --- | --- | --- | --- | --- | --- | --- | --- | --- |
| 50 | 55 | 60 | 65 | 70 | 75 | 80 | 85 | 90 | 95 |  |
| 100 | 105 | 110 | 115 | 120 | 125 | 130 | 135 | 140 | 145 |  |
| 150 | 155 | 160 | 165 | 170 | 175 | 180 | 185 | 190 | 195 |  |
| 200 | 205 | 210 | 215 | 220 | 225 | 230 | 235 | 240 | 245 |  |
| 250 | 255 | 260 | 265 | 270 | 275 | 280 | 285 | 290 | 295 |  |
| 300 | 305 | 310 | 315 | 320 | 325 | 330 | 335 | 340 | 345 |  |
| 350 | 355 | 360 | 365 | 370 | 375 | 380 | 385 | 390 | 395 |  |
| 400 | 405 | 410 | 415 | 420 | 425 | 430 | 435 | 440 | 445 |  |
| 450 | 455 | 460 | 465 | 470 | 475 | 480 | 485 | 490 | 495 |  |
| 500 | 505 | 510 | 515 | 520 | 525 | 530 | 535 | 540 | 545 |  |
| 550 | 555 | 560 | 565 | 570 | 575 | 580 | 585 | 590 | 595 |  |
| 600 | 605 | 610 | 615 | 620 | 625 | 630 | 635 | 640 | 645 |  |
| 650 | 655 | 660 | 665 | 670 | 675 | 680 | 685 | 690 | 695 | } |
**Hours of sunlight a year**

| 0 | 50 | 100 | 150 | 200 | 250 | 300 | 350 | 400 | 450 |  |
| --- | --- | --- | --- | --- | --- | --- | --- | --- | --- | --- |
| 500 | 550 | 600 | 650 | 700 | 750 | 800 | 850 | 900 | 950 |  |
| 1,000 | 1,050 | 1,100 | 1,150 | 1,200 | 1,250 | 1,300 | 1,350 | 1,400 | 1,450 |  |
| 1,500 | 1,550 | 1,600 | 1,650 | 1,700 | 1,750 | 1,800 | 1,850 | 1,900 | 1,950 |  |
| 2,000 | 2,050 | 2,100 | 2,150 | 2,200 | 2,250 | 2,300 | 2,350 | 2,400 | 2,450 |  |
| 2,500 | 2,550 | 2,600 | 2,650 | 2,700 | 2,750 | 2,800 | 2,850 | 2,900 | 2,950 |  |
| 3,000 | 3,050 | 3,100 | 3,150 | 3,200 | 3,250 | 3,300 | 3,350 | 3,400 | 3,450 |  |
| 3,500 | 3,550 | 3,600 | 3,650 | 3,700 | 3,750 | 3,800 | 3,850 | 3,900 | 3,950 |  |
| 4,000 | 4,050 | 4,100 | 4,150 | 4,200 | 4,250 | 4,300 | 4,350 | 4,400 | 4,450 |  |
| 4,500 | 4,550 | 4,600 | 4,650 | 4,700 | 4,750 | 4,800 | 4,850 | 4,900 | 4,950 |  |
| 5,000 | 5,050 | 5,100 | 5,150 | 5,200 | 5,250 | 5,300 | 5,350 | 5,400 | 5,450 |  |
| 5,500 | 5,550 | 5,600 | 5,650 | 5,700 | 5,750 | 5,800 | 5,850 | 5,900 | 5,950 |  |
| 6,000 | 6,050 | 6,100 | 6,150 | 6,200 | 6,250 | 6,300 | 6,350 | 6,400 | 6,450 |  |
| 6,500 | 6,550 | 6,600 | 6,650 | 6,700 | 6,750 | 6,800 | 6,850 | 6,900 | 6,950 | } |

</noinclude>
# வார்ப்புரு:Weather box/cold

<includeonly> font-size:85%;text-align:;</includeonly><noinclude>This template makes refreshing precipitation days background colors. Template:Weather box/oneline/date will apply a length of month multiplication factor in this template's parameter, so that 28.25 days in February, 30 days in a 30-day month, 31 days in a 31-day month, and 365.25 days in a year, will appear as navy blue (#000080).  
**Days of precipitation in a 30-day month**

| 0.0 | 0.2 | 0.4 | 0.6 | 0.8 | 1.0 | 1.2 | 1.4 | 1.6 | 1.8 |  |
| --- | --- | --- | --- | --- | --- | --- | --- | --- | --- | --- |
| 2.0 | 2.2 | 2.4 | 2.6 | 2.8 | 3.0 | 3.2 | 3.4 | 3.6 | 3.8 |  |
| 4.0 | 4.2 | 4.4 | 4.6 | 4.8 | 5.0 | 5.2 | 5.4 | 5.6 | 5.8 |  |
| 6.0 | 6.2 | 6.4 | 6.6 | 6.8 | 7.0 | 7.2 | 7.4 | 7.6 | 7.8 |  |
| 8.0 | 8.2 | 8.4 | 8.6 | 8.8 | 9.0 | 9.2 | 9.4 | 9.6 | 9.8 |  |
| 10.0 | 10.2 | 10.4 | 10.6 | 10.8 | 11.0 | 11.2 | 11.4 | 11.6 | 11.8 |  |
| 12.0 | 12.2 | 12.4 | 12.6 | 12.8 | 13.0 | 13.2 | 13.4 | 13.6 | 13.8 |  |
| 14.0 | 14.2 | 14.4 | 14.6 | 14.8 | 15.0 | 15.2 | 15.4 | 15.6 | 15.8 |  |
| 16.0 | 16.2 | 16.4 | 16.6 | 16.8 | 17.0 | 17.2 | 17.4 | 17.6 | 17.8 |  |
| 18.0 | 18.2 | 18.4 | 18.6 | 19.0 | 19.2 | 19.4 | 19.6 | 19.8 | 20.0 |  |
| 20.2 | 20.4 | 20.6 | 20.8 | 21.0 | 21.2 | 21.4 | 21.6 | 21.8 | 22.0 |  |
| 22.2 | 22.4 | 22.6 | 22.8 | 23.0 | 23.2 | 23.4 | 23.6 | 23.8 | 24.0 |  |
| 24.2 | 24.4 | 24.6 | 24.8 | 25.0 | 25.2 | 25.4 | 25.6 | 25.8 | 26.0 |  |
| 26.2 | 26.4 | 26.6 | 26.8 | 27.0 | 27.2 | 27.4 | 27.6 | 27.8 | 28.0 |  |
| 28.2 | 28.4 | 28.6 | 28.8 | 29.0 | 29.2 | 29.4 | 29.6 | 29.8 | 30.0 | } |
**Days of precipitation a year**

| 0 | 2 | 4 | 6 | 8 | 10 | 12 | 14 | 16 | 18 |  |
| --- | --- | --- | --- | --- | --- | --- | --- | --- | --- | --- |
| 20 | 22 | 24 | 26 | 28 | 30 | 32 | 34 | 36 | 38 |  |
| 40 | 42 | 44 | 46 | 48 | 50 | 52 | 54 | 56 | 58 |  |
| 60 | 62 | 64 | 66 | 68 | 70 | 72 | 74 | 76 | 78 |  |
| 80 | 82 | 84 | 86 | 88 | 90 | 92 | 94 | 96 | 98 |  |
| 100 | 102 | 104 | 106 | 108 | 110 | 112 | 114 | 116 | 118 |  |
| 120 | 122 | 124 | 126 | 128 | 130 | 132 | 134 | 136 | 138 |  |
| 140 | 142 | 144 | 146 | 148 | 150 | 152 | 154 | 156 | 158 |  |
| 160 | 162 | 164 | 166 | 168 | 170 | 172 | 174 | 176 | 178 |  |
| 180 | 182 | 184 | 186 | 190 | 192 | 194 | 196 | 198 | 200 |  |
| 202 | 204 | 206 | 208 | 210 | 212 | 214 | 216 | 218 | 220 |  |
| 222 | 224 | 226 | 228 | 230 | 232 | 234 | 236 | 238 | 240 |  |
| 242 | 244 | 246 | 248 | 250 | 252 | 254 | 256 | 258 | 260 |  |
| 262 | 264 | 266 | 268 | 270 | 272 | 274 | 276 | 278 | 280 |  |
| 282 | 284 | 286 | 288 | 290 | 292 | 294 | 296 | 298 | 300 | } |

</noinclude>
# வார்ப்புரு:Weather box/oneline/date

<includeonly>|#default=<font color="red">**Error: </includeonly>This template makes a table line with one value that applies a length of month factor to the background color formula<includeonly>, .**</font>}}</includeonly><noinclude>  

en:Template:Weather box/oneline/date  
fa:الگو:Weather box/oneline/date  
hy:Կաղապար:Եղանակի աղյուսակ/մեկգիծ/թվական  
ro:Format:Infobox weather/oneline/date  
</noinclude>
# மையோடக் கோவனார்

**மையோடக் கோவனார்** சங்ககாலப் புலவர்களில் ஒருவர். மையோடம் என்பது இவர் வாழ்ந்த ஊர். இவரது பாடல் ஒன்றே ஒன்று உள்ளது. அது பரிபாடல் தொகுப்பில் 7 எண் கொண்ட பாடலாக அமைந்துள்ளது.  

வையை ஆற்றில் நீராடுவது பற்றிய செய்தி இதில் உள்ளது.  

பித்தாமத்தர் என்னும் இசைவாணர் இதற்கு இசை அமைத்துப் பாலையாழ் என்னும் பண்ணிசைத்துப் பாடியுள்ளார்.  
## பாடல் சொல்லும் செய்தி
பரத்தை ஒருத்தியின் செவிலி வையையில் அவள் ஆடிய நீராட்டு எப்படியிருந்தது என வினவினாள். பரத்தை தான் கண்ட, ஆடிய நீராட்டம் பற்றி விளக்குகிறாள்.  

86 அடிகளைக் கொண்ட நீண்ட பாடல் இது.  

செய்திகள் உவமை, உருவக நலங்களுடன் இதில் கூறப்பட்டுள்ளன. அவற்றுள் சில:  
- வெள்ளம் பாண்டியன் படை போல வந்தது.
- பாண்டியன் மக்களுக்கு உதவுவது போல வெள்ளம் பயிர்களுக்கு உதவியது.
- ஆடத் தெரியாத பெண் ஆடுவது போல எங்கெங்கோ ஓடியது.
- ஊடல் தீராத ஒருத்தி கணவனைக் கடந்து ஓடுவது போல அணையை உடைத்துக்கொண்டு ஓடியது.
- ஊடல் தீர்க்கும் கணவன் போல ஆசைப்பெருக்கில் ஓடியது.
- பாண்டியன் பகைப்புலத்தில் கொள்ளையடிப்பது போல நீராடுவோரின் ஆடையணிகளைக் கவர்ந்து சென்றது.
- நீராடிய மகளிர் ஒருவர்மீது ஒருவர் நீரை விசிற, அவர்களது கண்கள் சினத்தால் சிவந்ததால் வெள்ளத்தின் சிவப்புநிறம் கருமையாகக் காணப்பட்டது.
- தலைக்கோல் மகளிர் ஆட முழங்கிய இசை இடிமுழக்கம் போல இருந்தது.

எங்களுடைய மாலைகளையெல்லாம் கவர்ந்துகொண்ட வையையே! நாங்கள் உன்னோடு விளையாடி இன்புற மீண்டும் மீண்டும் வருக என்னும் வாழ்த்துடன் பாடல் முடிகிறது.
# 1998 திக்குவல்லை கலவரம்



**திக்குவல்லை கலவரம்** மே 8, 1998ல் முஸ்லிம், சிங்கள மக்களுக்கிடையே ஏற்பட்ட இனக்கலவரமாகும். இலங்கை, மாத்தறை மாவட்டத்தில் உள்ள திக்குவல்லை பிரதேசம் முஸ்லிம்கள் வாழும் ஒரு பிரதேசமாகும். இங்கு அவ்வப்போது சில பதற்ற நிலைகள் ஏற்பட்டுள்ளன.  

## பின்னணி
மே 8, 1998ல் வெள்ளிக்கிழமை ஜும்ஆத் தொழுகை நேரம் முஸ்லிம் வீடுகளிலுள்ள பெண்களை சில சிங்களவர்கள் பயமுறுத்திச் சென்றுள்ளனர். ஜும்ஆத் தொழுகை நேரத்தில் பெரும்பாலான ஆண்கள் தொழுகைக்காக பள்ளிவாயிலுக்குச் சென்றுவிடுவர். அச்சந்தர்ப்பத்தில் சில வீடுகளின் முன்பகுதிகளும் பாதை அகலப்படுத்தல் எனும் பெயரால் சிங்களவர்களால் உடைத்துச் சேதப்படுத்தப்பட்டன. ஜும்ஆத் தொழுகை முடிந்துவந்த முஸ்லிம்களுக்கும் பாதை அகலப்படுத்தல் என்ற பெயரில் அங்கு குழப்பம் விளைவிக்க முயன்ற குழுவினருக்குமிடையில் கடுமையான வாக்குவாதம் நடைபெற்றது. பெரஹரா செல்வதற்குப் பாதை அகாலப்படுத்தல் செய்யப்படவுள்ளதாக அங்கு நின்ற சிங்களக் குழுவினர் காரணம் காட்டி முஸ்லிம்களுடன் வாக்குவாதத்தில் ஈடுபட்டனர்.  

## சாதகக் கதைகள் ஒலிபரப்பு
மறுநாள் பள்ளிவாயிலுக்கு அருகாமையில் ஒலிபெருக்கி பொருத்தப்பட்டு உரத்த ஒலியில் பௌத்த சாதகக் கதைகள் ஒலிபரப்பப்பட்டன. இவ்விடயங்கள் தொடர்பாக அப்பகுதி மகாநாயக்க தேரரிடம் முஸ்லிம்கள் விசாரணை செய்தபோது பாதை விஸ்தரிப்பிற்கும், பெரஹெராவிற்கும் சம்பந்தமில்லை என்றும் ஒலிபெருக்கியில் சாதகக் கதைகள் ஒலிபரப்புச் செய்வது சம்பந்தமாகவும் தமது அனுமதி பெறப்படவில்லை என்றும் இவ்வாறு ஒரு போதும் இவர்களுக்கு அனுமதி தரவில்லை என்றும், மகாநாயக்க தேரர் கூறியுள்ளார். அவ்வொலிபெருக்கியை அங்கிருந்து அகற்றுவதற்கும் தேரர் ஏற்பாடுகளைச் செய்தார்.  

## வெசாக் தினத்தன்று கலவரம்
இப்பிரச்சினைகளில் சம்பந்தப்பட்டிருந்தவர்கள் வெசாக் தினத்தன்று இரவு திக்குவல்லை யோனக்கபுர முஸ்லிம் வீதியில் முஸ்லிம் ஒருவரின் வீட்டிலிருந்த பொருட்களை வெளியே வீசி எறிந்துள்ளார். இந்தப் பிரச்சினையை முஸ்லிம்கள் காவல்துறையிடம் முறையிட்டபோது காவல்துறை நடவடிக்கை எடுக்கவில்லை.  

## உச்ச கட்டம்
இரண்டு தினங்களின் பின்னர் சில சிங்களவர்கள் குடிபோதையில் வந்து முஸ்லிம்களைத் தாக்கினர். அத்துடன் மின்ஹாஜ் வீதியிலுள்ள முஸ்லிம்களைக் கீழ்த்தரமான வார்த்தைகளால் ஏசியபோது அவர்களுக்கும் முஸ்லிம் இளைஞர்களுக்குமிடையில் வாக்குவாதமும், கல்வீச்சுக்களும் நடந்தன. அன்றிரவு 9.30 மணியளவில் அங்குவந்த ஆயுத பாணியான கும்பலொன்று முஸ்லிம்களைத் தாக்கினர்.  

## காவல் துறையினர் உதாசீனம்
திக்குவல்லை காவல்துறையினரிடம் மீண்டும் முறையிட்டபோது அவர்கள் பேசாதிருந்து விட்டனர். பின்னர் மாத்தறை காவல் துறையினருக்கு முறையிட்டு காவல்துறையினர் வரவழைக்கப்பட்டபோது அவர்களும் முஸ்லிம்களை அடித்துவிரட்டி விட்டனர்.  

## உசாத்துணை:
- *அனஸ் எம். எஸ். எம், அமீர்தீன். வீ, வஸீல் ஏ. ஜே. எல்* - இலங்கையில் இனக்கலவரங்களும் முஸ்லிம்களும், மே 2003
- *புன்னியாமீன்,* சிறுபான்மைக்கு யார் பாதுகாப்பு?, நவமணி மே 24, 1998
- தினகரன் மே 10 1998, மே 12 1998, மே 16 1998, மே 17 1998
# கொட்டாஞ்சேனை


**கொட்டாஞ்சேனை** (*Kotahena*) இலங்கைத் தலைநகர் கொழும்பின் ஒரு புறநகராகும். இது கொழும்பு 13 என்ற பிரதேசத்தின் ஒரு பகுதியாகும்.  

## வழிபாட்டுத் தலங்கள்
- கொழும்பு பொன்னம்பலவாணேஸ்வரர் கோயில்
- புனித லூசியாவின் தேவாலயம்
- புனித அந்தோனியார் தேவாலயம்
- பரமானந்த விகாரை

## விளையாட்டு அரங்குகள்
- சுகததாச அரங்கு

## பாடசாலைகள்
- புனித பெனடிக்ட் கல்லூரி, கொழும்பு
- கொழும்பு விவேகானந்தா கல்லூரி
- புனித லூசியாவின் கல்லூரி, கொழும்பு
# தி. சே. சௌ. ராஜன்


**திருவேங்கிமலை சேஷ செளந்தர ராஜன்** (*iruvengimalai Sesha Sundara Rajan*, டி. எஸ். எஸ். ராஜன், 1880–1953) ஒரு தமிழக அரசியல்வாதி, மருத்துவர் மற்றும் இந்திய விடுதலைப் போராட்ட வீரர். 1937-39 காலகட்டத்தில் சென்னை மாகாணத்தின் அமைச்சராக இருமுறை பணியாற்றியவர்.  

## வாழ்க்கைக் குறிப்பு
சீரங்கத்தில் வடகலை ஐய்யங்கார் சாதியில் பிறந்த ராஜன், திருச்சி புனித வளனார் கல்லூரியில் கல்வி கற்றார். சென்னை ராயபுரம் மருத்துவக் கல்லூரியில் மருத்துவம் பயின்று பட்டம் பெற்றார். பர்மாவுக்கு குடிப்யெர்ந்து 1907ல் இங்கிலாந்து சென்று மருத்துவ மேல்படிப்பு படித்து எப். ஆர். சி. எஸ் பட்டம் பெற்றார். பர்மாவில் பல ஆண்டுகள் மருத்துவப் பணியாற்றிய பின்னர் இந்தியா திரும்பி “ராஜன் மருத்துவமனை” என்ற பெயரில் தனி மருத்துவமனை தொடங்கினார்.  

ராஜாஜியுடன் ஏற்பட்ட நட்பினால் இந்தியத் தேசியக் காங்கிரசில் இணைந்தார் ராஜன். ரௌலட் சட்டங்களுக்கு எதிரான போராட்டங்களில் பங்கு கொண்டு சிறை சென்றார். 1920-22ல் கிலாபத் ஒருங்கிணைப்பு குழுவில் உறுப்பினராக இருந்தார். உப்பு சத்தியாகிரகத்தில் பங்கேற்றுப் பதினெட்டு மாதங்கள் சிறை தண்டை பெற்றார். இந்தியத் தேசியக் காங்கிரசில் தேசிய அளவிலும் மாநில அளவிலும் பொதுச் செயலாளர், தலைவர், மாநிலச் செயலாளர் என பல பதவிகளை வகித்தார். 1934-36ல் மத்திய சட்டமன்ற உறுப்பினராகப் பணியற்றினார். 1937 சட்டமன்றத் தேர்தலில் வெற்றி பெற்று சென்னை மாகாண சட்டமன்றத்துக்குத் தேர்ந்தெடுக்கப்பட்டார். ராஜாஜி தலைமையிலான அமைச்சரவையில் பொதுச் சுகாதாரத் துறை அமைச்சராகப் பணியாற்றினார். 1939ல் இரண்டாம் உலகப் போரில் இந்தியா ஈடுபடுத்தப்படுவதை கண்டித்து காங்கிரசு அமைச்சரவைகள் அனைத்தும் பதவி விலகின. 1946 தேர்தலில் காங்கிரசு வெற்றி பெற்று மீண்டும் பதவியேற்ற போது த. பிரகாசத்தின் அமைச்சரவையில் உணவு மற்றும் பொதுச் சுகாதாரத்துறை அமைச்சரானார். அடுத்த ஐந்தாண்டுகளில் மோட்டார் வாகனத் துறை, தொழிலாளர் நலம், இந்து அறநிலையத்துறை போன்ற பல துறைகளுக்கு அமைச்சராக இருந்தார். 1953ல் மரணமடைந்தார். வ. வே. சு. ஐயர் பற்றிய ஒரு நூலையும், “நினைவு அலைகள்" என்ற தன் வரலாற்று நூலையும் எழுதியுள்ளார்.
# தமிழர் உணவுகளின் பட்டியல்



## பிரதான உணவுகள்

- சோறு
:* வரகுச் சோறு  
:* சாமைச் சோறு  
:* தினைச் சோறு  
:* அரிசிச் சோறு  
:* கம்பஞ் சோறு  
:* பிரியாணி அல்லது ஊன் சோறு  
:* புளிச் சோறு  
:* தயிர் சோறு  
:* பழஞ் சோறு  
:* தக்காளி சோறு  
:* எலுமிச்சைச் சோறு  
:* பருப்புச் சோறு  
:* புதினாச் சோறு  
:* பொரியல் சோறு  
:* உளுந்தஞ் சோறு  
- பொங்கல் (உணவு)
:* சர்க்கரைப் பொங்கல்  
:* கற்கண்டு பொங்கல்  
- பிட்டு
:* அரிசிப் புட்டு  
:* கேழ்வரகுப்புட்டு  
:* கோதுமைப் புட்டு  
- இடியப்பம்
- தோசை
:* ரவா தோசை  
:* வெங்காயத் தோசை  
:* தக்காளித் தோசை  
:* மசால் தோசை  
:* பொடிகள் தோசை  
:* குண்டு தோசை  
- இட்லி
- அப்பம்
- கஞ்சி
:* உளுந்துக் கஞ்சி  
:* கம்புக் கஞ்சி  
- களி
:* கேழ்வரகுக் களி  
:* கோதுமைக் களி  
:* உளுந்தங் களி  
:* வெந்தயக் களி  
- உப்புமா
- அடை
- சீடை
:* உப்புச் சீடை  
:* சீப்பு சீடை  
- 
- 
- 
- 
- 
- ஊத்தப்பம், மரக்கறி ஊத்தப்பம்

## கறிகள்
- குழம்பு (மரக்கறிகள் பட்டியல்: கத்தரி, வெண்டை, முருங்கை, உருளை கிழங்கு, கயூ, சோயா, டோfயு, காளான், கரட் சாம்பார்)
- மீன் குழம்பு
- மசியல் (பூசனி, மரவெள்ளி)
- வறை
- பருப்பு
- கீரை
- பிரட்டல், கூடு
- தீயல்
- மசாலா
- மொளகூட்டல்

## இறைச்சிகள்
பின்வருவன கறி, கூட்டு, குழம்பு, சொதி, கூழ், வறை, பொரியல் ஆக அல்லது பிற உணவுகளுடன் சேர்த்து உண்ணப்படுகின்றன.  
- ஆடு
- கோழி/காட்டுக் கோழி
- கொக்கு
- நாரை
- மாடு
- பன்றி
- வெள்ளெலி
- அணில்
- மான்
- மரை
- உடும்பு
- தொங்கு மான் (குரங்கு)

## கடலுணவுகள்
பின்வருவன கறி, கூட்டு, குழம்பு, சொதி, கூழ், வறை, பொரியல் ஆக அல்லது பிற உணவுகளுடன் சேர்த்து உண்ணப்படுகின்றன.  
- மீன் (பல வகை மீன்கள்)
- கணவாய்
- நண்டு
- இறால்
- மட்டி
- கடல் தாமரை

## சிற்றுண்டிகள் நொறுக்குத்தீனிகள்
### இனிப்பு
- இலட்டு
- மோதகம்
- கொழுக்கட்டை
- கேசரி
- தேன் முறுக்கு
- தேன்குழல்
- வாய்ப்பன்
- புளிச்சல்
- சிப்பி
- வட்டிலப்பம்
- தோடு (பலகாரம்)
- பயத்தம் பணியாரம்
- பனங்காய்ப் பணியாரம்
- வெள்ளு ரொட்டி
- அவல்
- காப்பரசி
- சீனி அரியாரம்
- போண்டா
- சிற்றுண்டி
- சிற்பி
- அச்சுப்பலகாரம்
- அதிரசம்
- கார்த்திகைப் பொரி
- தொதல்
- நெய்யப்பம்
- பயற்றமுருண்டை
- பனாட்டு
- எள்ளுப்பாகு
- பூந்தி
- போளி
- சீயம்
- சீடை
- தட்டை (உணவு)
- அல்வா
- எள்ளுருண்டை
- அர்த்தப் பணியாரம்/நெய்யப்பம்
- பொரிவிளாங்காய்
- அவல்
- உழுத்தம் சுவாலை
- முட்டை மா
- பொரி விளாங்காய்
- ஓட்டப்பம்
- எள்ளுப்பாகு

### காரம்
- வடை
:* பரித்தித்துறை வடை  
:* கடலை வடை  
:* உளுந்து வடை  
:* கீரை வடை  
- முறுக்கு
- பகோடா
- சமோசா
- சுண்டல்
- ஓமப்பொடி
- காராச்சேகு
- காரச் சீடை

## நீர்ம உணவுகள்
- ஆடிக் கூழ்
- ரசம்
- சொதி
- சூப்
- தயிர்
- மோர்
- கூழ்
- பாயாசம்
- சாம்பார்

## மற்றயவை

- கருவாடு
- அப்பளம்
- வடகம்
- ஊறுகாய்
- பொடி
- சட்னி
- சம்பல்
- வடம், வத்தல் அல்லது வற்றல்
- நெய்
- பச்சடி
- பொரியல்
# ஏய்ஜியக்கடல் புவித்தட்டு


**ஏய்ஜியக்கடல் புவித்தட்டு** (*Aegean Sea Plate*) ஒரு தட்டுப் புவிப்பொறைக் கட்டமைப்பு ஆகும். இத்தட்டு தெற்கு நடுநிலக் கடல் பகுதியில் தெற்கு கிரீசு மற்றும் மேற்கு துருக்கிக்கு கீழே அமைந்துள்ளது. இதன் தெற்கு முனை ஒரு கீழமிழ்தல் பகுதி ஆகும்; இங்கு ஆப்பிரிக்க புவிப்பொறைத் தட்டு, ஏய்ஜியக்கடல் புவித்தட்டின் கீழ் தள்ளப்படுகிறது..
# இடியப்ப உரல்



**இடியப்ப உரல்** என்பது இடியாப்பம் செய்வதற்குப் பயன்படும் ஒரு கருவி. முற்காலத்தில் மரத்தினால் மட்டும் செய்யப்பட்ட இது தற்காலத்தில் அலுமினியம் போன்ற உலோகங்களாலும் செய்யப்படுவதுண்டு.  

## அமைப்பு
இடியப்ப உரல் இரண்டு பகுதிகளைக் கொண்டிருக்கும். கீழ்ப்பகுதி, இரு புறமும் கைபிடியுடன் கூடியதும் நடுவில் ஏறத்தாழ 2 அங்குல விட்டம் கொண்ட துளையுடன் கூடியதுமான உருளைவடிவ அமைப்புக் கொண்டது. இதன் அடிப்பகுதியில் சிறிய பல துளைகளுடன் கூடிய பித்தளைத் தகடு பொருத்தப்பட்டிருக்கும். மேற்பகுதி, இருபக்கமும் கைபிடிகளுடன் கூடிய உருளை அமைப்பு இருக்கும். இவ்வுருளை சரியாக கீழ்ப்பகுதியின் துளைக்குள் செல்லக்கூடியவாறான அளவு கொண்டதாக இருக்கும். கீழ்ப்பகுதியின் துளைக்குள் பிசையப்பட்ட மாவை இட்டு, கைபிடிகளின் உதவியுடன் மேற்பகுதியின் உருளைப் பகுதியால் அழுத்துவர். உருளை துளைக்குள் இறங்கும்போது பிசைந்த மாவு பித்தளைத் தகட்டின் துளைகள் வழியாகக் கம்பிகள் போல் வெளியேறும். இவற்றை, இடியப்பத் தட்டில் வட்டமாகச் சுற்றிப் பிழிவர்.  

இவ்வாறான உரல்களை இடியப்பம் செய்வதற்காக மட்டும் அல்லாமல் முறுக்கு, அச்சுப் பலகாரங்கள் போன்ற பல்வேறு சிற்றுண்டிகளையும் செய்யக்கூடியதாக உருவாக்குவதும் உண்டு. இவ்வாறான உரல்களில் துளைகளைக் கொண்ட அடித்தகடு நிலையாகப் பொருத்தப்படுவதில்லை. சிற்றுண்டிகளின் தன்மையைப் பொறுத்து வெவ்வேறு அளவுகளைக்கொண்ட துளைகளுடன் கூடிய உலோகத் தகடுகள் உரலின் உருளை வடிவத் துளையுள் தற்காலிகமாகப் பொருத்தும்படி அமைக்கப்பட்டிருக்கும். தேவையைப் பொறுத்து அச்சுக்களை மாற்றிப் பயன்படுத்துவர். இவ்வகையான உரல்களில் பின்வரும் அச்சுக்கள் இருப்பதுண்டு:  
- இடியப்ப அச்சு
- முறுக்கு அச்சு
- மகிழம்பூ அச்சு
- ஓமப்பொடி அச்சு
- நாடா அச்சு
- பல்லுப் பதிந்த அச்சு
- சிலேபி அச்சு

## தற்காலம்
தற்காலத்திலும் இடியப்ப உரல் பரவலாகப் பயன்பாட்டில் உள்ளது. எனினும் இடியப்ப உரலில் இடியப்பம் பிழிவது இலகுவானது அல்ல. இதனால், தற்காலத்தில் இடியப்ப உரலுக்குப் பதிலாக இலகுவாகப் பிழியத்தக்க வகையில் பல வகையான பொறிகள் உருவாக்கப்பட்டுள்ளன.
# மத்து


**மத்து** என்பது பெரும்பாலும் தயிரைக் கடைந்து வெண்ணெய் பெறுவதற்காகப் பயன்படுத்தும் ஒரு கருவியாகும். தயிரைக் கடையும்போது, அதிலுள்ள கொழுப்பு நிறைந்த பதார்த்தம் வெண்ணெயாக மாறிவர, மிகுதியாக இருக்கும் நீர்த் தன்மையான பதார்த்தம் மோர் எனப்படும்.  

"சுவரை ஒட்டி ஒரு சிறிய கொம்பு நட்டிருப்பார்கள். அதில் ஒரு கயிறு கட்டி இருக்கும். மோர் கடைய "மத்து" இருக்கும். அந்த மத்தின் மையப் பகுதியில் கயிறு சுற்றுவதற்கு ஏற்றவாறு வடிவமைப்பு இருக்கும்."  

## பருப்பு மத்து
பருப்பு கடைவதற்குப் பயன்படும் மத்து மேடு பள்ளங்களைக் கொண்டிருக்கும். இது வெந்த பருப்பைக் கூழாக்கப் பயன்படுகிறது. பெரும்பாலும் இது கையாலேயே பயன்படுத்தப்படுகிறது.
# பிட்டுக் குழல்



**பிட்டுக் குழல்** என்பது பிட்டு அவிக்கப் பயன்படும் குழல் ஆகும். இது மூங்கிலிலோ அல்லது அலுமினியத்திலோ செய்யப்படும். இதன் அடியில் நீராவி போகக் கூடியவாறு ஓட்டை துளைக்கப்பட்ட அச்சு இருக்கும். இந்தப் குழலை பிட்டுச் சட்டி மீது வைத்து பிட்டு அவிப்பர்.
# சுருள் பட்டை

**சுருள் பட்டை** என்பது ஒரு வளையக்கூடிய மெல்லிய உலோகத்தால் ஆன வளையக்கூடிய, நீண்ட வாள் ஆகும். இது ஒருவரின் உடலுக்குள் ஊடுருவிப் பாய்ந்து வெட்டக் கூடிய அளவுக்குக் கூர்மையானது. அதே வேளை ஒரு வளையமாகச் சுருட்டி விடக் கூடியது. சுமார் முக்கால் அங்குலம் அகலமும் நான்கு அல்லது ஐந்தரை அடி நீளமும் கொண்ட இந்த வாளை இரும்பினாலான சவுக்காகவும் கருதலாம்.  
இது தமிழர் பயன்படுத்திய போர்க் கருவிகளில் ஒன்றாகும்.  

தமிழில் இந்த ஆயுதத்தின் மற்றொரு பெயர் *சுருள் வாள்*. இன்றும் தென் தமிழகத்தில் இவ்வாள் பயன்பாட்டில் உள்ளதைக் காணலாம். தற்காப்புக் கலைகளான வர்மக் கலை மற்றும் குத்து வரிசை ஆகியவற்றில் இவ்வாள் பயன்படுத்தப்படுகிறது. கேரள தற்காப்புக் கலையான களரிப்பயிற்றிலும் இது பயன்படுத்தப்படுகிறது. மலையாளத்தில் இந்த வாளானது, வட கேரள களரிப்பயிற்று முறைப்படி *உருமி* எனவும் தென் கேரள களரிப்பயிற்று முறைப்படி *சுட்டுவாள்* எனவும் அழைக்கப்படுகிறது. இவ்வாள் மலையாளச் சொற்களான திரும்பு அல்லது சுழல் என்ற பொருள் கொண்ட *சுட்டு* மற்றும் *வாள்* ஆகிய இரு சொற்களையும் சேர்த்து *சுழலும் வாள்* என்ற பொருளில் சுட்ட வாள் என்ற பெயர் பெற்றுள்ளது.  
சண்டையின் போது இதனை ஒருவர் சுழற்றிப் பயன்படுத்தும் முறையால் இப்பெயர் இதற்கு மிகவும் பொருத்தமானதாக அமைகிறது.  

சுருள் பட்டையைப் பயன்படுத்துவதில் சிறந்த பயிற்சியுடையவராக ஆவதற்கு வலிமையையும் வேகத்தையும் விட வளையக்கூடிய தன்மையும் சாமர்த்தியமான திறமையுமே தேவை. இதனைச் சுழற்றுவதும் எதிராளியின் தாக்குதலைத் தடுத்து நிறுத்துவதும் மிகவும் கடினமானதும் ஆபத்தானதுமான கலையாகும். சரியான முறையில் கையாளப்படாவிட்டால் பயன்படுத்துபவருக்கு நிரந்தரமான காயங்கள் ஏற்பட்ட வாய்ப்புண்டு. இக்கலையில் வல்லுநர்களுக்கும் கூட இதனைப் பயன்படுத்தும்போது சிதறாத ஒருமுகக் கவனம் தேவை.  
பல எதிரிகளுக்கு இடையில் தனியாக மாட்டிக் கொள்வது போன்ற சூழ்நிலையில் ஒருவர் தன்னைக் காத்துக்கொள்ளச் சுருள் பட்டை மிகவும் பயனுள்ளதாக இருக்கும். இடுப்புப் பட்டையாக இதனை அணிந்து கொள்ளலாம் என்பதால் ஒருவர் இதை வைத்திருப்பது மற்றவர்களுக்கு எளிதாகத் தெரியாது, எடுத்துச் செல்வதும் எளிது.
# ஐக்கிய அமெரிக்காவில் சிறைவைத்தல் விகிதம்



**ஐக்கிய அமெரிக்காவே உலகில் அதிக நபர்களை சிறை வைத்து** உள்ளது. உலகில் 5% மக்கள் தொகையைக் கொண்ட ஐக்கிய அமெரிக்கா, உலகின் 25% கைதிகளைக் கொண்டுள்ளது. 2008 இல் ஒவ்வொரு ஒரு இலட்சம் மக்களுக்கும் 751 பேர் சிறையில் இருக்கிறார்கள்.. சுமார் 2.1 மில்லியன் நபர்கள் சிறையில் இருக்கிறார்கள். சிறையில் இருப்பவர்களில் பெரும்பாலனவர்கள் கறுப்பினத்தவர் ஆவார்.
# ரோய் டயஸ்


**ரோய் லூக் டயஸ்** (Roy Luke Dias ), பிறப்பு: அக்டோபர் 18, 1952), இலங்கை அணியின் முன்னாள் துடுப்பாட்டக்காரர். இவர் 20 தேர்வுத் துடுப்பாட்டப் போட்டிகளிலும் 58 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். அணியின் முன்னணி துடுப்பாளர்களுள் ஒருவராக இருந்தவர்.
# ரஞ்சன் மடுகல்ல


**ரஞ்சன் செனரத் மடுகல்ல** (Ranjan Senerath Madugalle , பிறப்பு: ஏப்ரல் 22, 1959), இலங்கை அணியின் முன்னாள் துடுப்பாட்டக்காரர். இவர் 21 தேர்வுத் துடுப்பாட்டப் போட்டிகளிலும் 63 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். அணியின் முன்னணி துடுப்பாளர்களுள் ஒருவராக இருந்தவர். களத்தடுப்பிலும் இவரின் பணி குறிப்பிடத்தக்கது. இலங்கை தேசிய அணியின் முன்னாள் அணித் தலைவராகவும் விளங்கிய இவர் 1993 முதல் பன்னாட்டுத் துடுப்பாட்ட ஆட்ட நடுவராக பணியாற்றுகின்றார்
# அனுர தென்னகோன்


**அனுர புஞ்சி பண்டா தென்னகோன்** (Anura Punchi Banda Tennekoon, பிறப்பு: அக்டோபர் 29, 1946), இலங்கை அணியின் முன்னாள் முன்னணித் துடுப்பாட்டக்காரர், தலைவர் ஆவார். இவர் நான்கு ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். இவர் 1975, 1979 ஆண்டுகளில் நடைபெற்ற துடுப்பாட்ட உலகக்கிண்ண போட்டிகளில் இலங்கை அணியின் தலைவராகவும் பணியாற்றியுள்ளார். 2000-2003 ஆண்டுகளில் இலங்கை அணியின் தேர்வுக்குழுவிலும் அங்கத்துவம் பெற்றுள்ளார். செப்டம்பர் 2018 இல் பன்னாட்டுத் துடுப்பாட்ட அவை 49 முன்னாள் இலங்கைத் துடுப்பாட்ட வீரர்களுக்கு நிரந்தர பன்னாட்டுத் துடுப்பாட்ட சங்க உறுப்பினர்களாக அறிவித்து கௌரவித்தது. அதில் தென்னகோனும் ஒருவர்.
# திருவாடானை



**திருவாடானை** (*Tiruvadanai*) என்பது தமிழ்நாட்டின் இராமநாதபுரம் மாவட்டத்தில் உள்ள ஊர் ஆகும். இது திருவாடானை வட்டம், திருவாடானை ஊராட்சி ஒன்றியம், திருவாடானை ஊராட்சியின் நிர்வாகத் தலைமையிடமாகவும் அமைந்துள்ளது. இவ்விடத்தில் புகழ்பெற்ற ஆதிரெத்தினேஸ்வரர் கோயில் உள்ளது. இவ்வூர் அருகே திருவெற்றியூர் பாகம்பிரியாள் உடனுறை வன்மீகநாதர் கோயில், தொண்டி, ஓரியூர் முதலியன உள்ளன. திருவாடனையின் சங்ககாலப் பெயர் அட்டவாயில் என்பதாகும். திருவாடனை சட்டமன்றத் தொகுதி இராமநாதபுரம் மக்களவைத் தொகுதிக்கு உட்பட்டதாகும்.  

## அமைவிடம்
திருவாடனை மதுரையிலிருந்து 100 கிலோ மீட்டர் தொலைவிலும் தேவகோட்டையிலிருந்து 25 கிலோ மீட்டர் தொலைவிலும் இராமநாதபுரம் நகரத்திற்கு வடக்கே 53 கி.மீ. தொலைவிலும் அமைந்துள்ளது.  

## மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி திருவாடானையில் 2,426 வீடுகளில் 9,702 மக்கள் வாழ்கின்றனர். மக்கள் தொகையில் 4916 ஆண்கள், 4786 பெண்கள் ஆவார்கள். திருவாடானை மக்களின் சராசரி கல்வியறிவு 84.60% ஆகும். இதில் ஆண்களின் சராசரி எழுத்தறிவு 91.55%, பெண்களின் எழுத்தறிவு 77.43% ஆகும். திருவாடானை மக்கள் தொகையில் ஆறு வயதுக்குட்பட்டோர் 957 பேர் உள்ளனர். பட்டியல் சாதியினரும் பட்டியல் பழங்குடியினரும் முறையே 1,907 மற்றும் 15 ஆகவுள்ளனர்.  

## சிறப்புகள்
சூரியனால் வழிபடப்பட்டதாக கருதப்படும் ஆடானை நாதர் கோவில் என அழைக்கப்படும் சிவன் கோவில் இங்கு உண்டு. திருவாடானையில் அமைந்துள்ள ஆதிரத்தினேசுவரர் கோயில் மிகவும் புகழ் பெற்றதாகும்.
# டோனி ஓபாத்த


**டோனி ஒப்பாத்த** (*Tony Opatha*) என அழைக்கப்படும் **அந்தோனி ரால்ஃப் மாரினன் ஒப்பாத்த** (*Ralph Marinon Opatha*, 5 ஆகத்து 1947 &ndash; 11 செப்டம்பர் 2020) இலங்கைத் துடுப்பாட்ட வீரர் ஆவார். வலக்கை நடுத்தரப் பந்து வீச்சாளரான இவர், 1975, 1979 உலகக்கிண்ணப் போட்டிகளில் ஐந்து ஒருநாள் பன்னாட்டுப் போட்டிகளில் பங்குபற்றினார்.  

கொழும்பு புனித பீட்டர் கல்லூரியில் கல்வி பயின்று, கல்லூரி துடுப்பாட்ட அணியில் விளையாடினார். 1968 இல் இலங்கை வான்படையில் இணைந்து, வான்படையின் துடுப்பாட்ட அணியில் 1977 வரை விளையாடினார். இலங்கைத் துடுப்பாட்ட அணியில் 1971 இல் முதல் தடவையாக விளையாடினார். 1975, 1979 இங்கிலாந்து உலகக்கிண்ணப் போட்டிகளில் பங்குபற்றினார். இவர் பின்னர் 1979 இல் அயர்லாந்து துடுப்பாட்டக் குழுவில் விளையாடினார்.  

தென்னாபிரிக்காவின் இனவொதுக்கல் கொள்கைக்கு எதிரான தடை உத்தரவை மீறி 1982-83 காலப்பகுதியில் தென்னாப்பிரிக்காவுக்கான எதிர்ப்புக் குழுப் போட்டிகளில் இவர் விளையாடியமைக்காக இவருக்கு பன்னாட்டுப் போட்டிகளில் விளையாடுவதற்கு ஆயுள்-காலத் தடை விதிக்கப்பட்டது.  

செப்டம்பர் 2018 இல், இலங்கைத் துடுப்பாட்ட அணி பன்னாட்டுத் துடுப்பாட்ட அவையின் முழுமையான உறுப்புரிமையைப் பெறுவதற்கு முன்னர் இலங்கைத் துடுப்பாட்டத்தில் பங்களித்த 49 முன்னாள் வீரர்களைக் கௌரவிக்கும் நிகழ்வில் இவரும் கௌரவிக்கப்பட்டார்.  

## மறைவு
சிறிது காலம் சுகவீனமுற்றிருந்த டோனி ஒப்பாத்த 2020 செப்டம்பர் 11 அன்று கொழும்பில் தனது 73-வது அகவையில் காலமானார்.
# ஆவுரோஞ்சிக் கல்



**ஆவுரோஞ்சிக்கல்** (ஆ உரோஞ்சும் கல்) என்பவை பெரும்பாலும் தெருவோர நீர்த் தொட்டிகளுக்கு அருகில் அமைக்கப்பட்டு இருக்கும். பழங்காலத்தில் மனிதர்களுக்கு மட்டுமன்றி மாடுகள் நீர் அருந்தவும் தொட்டிகள் அமைக்கப்பட்டன. மாடுகள் நீ்ர் அருந்திய பின் தமது சுனைப்பை தவிர்க்க ஆவுரோஞ்சிக்கல்லில் தமது உடம்மைத் தேய்க்கும்.
# மூலங்கீரனார்

**மூலங்கீரனார்** சங்ககாலப் புலவர்களில் ஒருவர். இவர் பெயர் கீரன். கீரனார் என்பது இவரைச் சிறப்பிக்கும் மொழிவழக்கு. இவரது தந்தையார் பெயர் மூலன். இவரது பெயரை வேறு வகையிலும் எண்ணிப் பார்க்கலாம். மூலநாளில்(மூல நட்சத்திரத்தில்) பிறந்த கீரனார் என்பது அந்த வேறு வகை.  

இவரது பாடல் சங்கநூல் தொகுப்பில் ஒன்றே ஒன்று உள்ளது. அது நற்றிணை 73.  
## பாடல் சொல்லும் செய்தி
:பாலைத் திணை  
தலைவன் பிருந்து செல்ல இருப்பதை அறிந்து தலைவி சொல்கிறாள்.  
### சாய்க்காடு
சாய்க்காடு சங்ககாலத்திலும் சிறப்புற்று விளங்கிய ஊர்களுல் ஒன்று. செவ்வரி மயிரை நிரைந்து வைத்தது போல வயல்களில் நெற்கதிர் சாய்ந்து கிடக்குமாம். அங்கு அன்னப் பறவைகள் உறங்குமாம். இந்தச் சாய்க்காடு போலத் தலைவியின் நெற்றி அழகிதாம்.  

இந்த நெற்றியைப் பசலைநோய் அழிக்கவும், அயலோர் அம்பல் தூற்றவும் விட்டுவிட்டுச் செல்ல இருக்கிறார் என்று பேசிக்கொள்கின்றனர் என்று தலைவி கவலை கொள்கிறாள்.  
### புன்கண் மாலை
மாலை வேளையில் ஊர்மக்களே ஒன்றுதிரண்டு சென்று வல்வாய்ப் பேய்க்கு மலர் தூவி வழிபடுவார்களாம். அந்தப் பேயின் சிலை முருக்கம் பூ போல விரல்களைக் கொண்டிருக்குமாம்.  

இப்படி வழிபடவேண்டிய மாலைவேளை வந்தால் தனியே என்செய்வேன் என்று தலைவி கலங்குகிறாள்.
# பந்துல வர்ணபுர


**பந்துல வர்ணபுர** (*Bandula Warnapura*, மார்ச் 1, 1953 – 18 அக்டோபர் 2021), முன்னாள் இலங்கைத் துடுப்பாட்ட வீரரும், இலங்கைத் துடுப்பாட்ட அணியின் முன்னாள் தலைவரும் ஆவார். இவர் 1975 முதல் 1982 வரை 4 தேர்வுப் போட்டிகளிலும், 12 பன்னாட்டு ஒருநாள் போட்டிகளிலும் விளையாடியுள்ளார். இவர் வலக்கை ஆரம்பத் மட்டையாட்டம், வலக்கை நடுத்தர வேகப் பந்து வீச்சாளரும் ஆவார்.  

வர்ணபுர இலங்கையின் முதலாவது தேர்வுப் போட்டியைத் தலைமை தாங்கி நடத்தினார். முதல் தேர்வுப் போட்டியின் முதல் பந்தை எதிர்கொண்டு இலங்கைக்கான முதலாவது தேர்வு ஓட்டத்தை எடுத்தார். இவர் 4 தேர்வுப் போட்டிகளில் தலைமை தாங்கியிருந்தாலும், எப்போட்டியையும் வெல்ல முடியவில்லை. ஆனாலும், இவர் தலைமை தாங்கிய முதலாவது ஒருநாள் போட்டி இலங்கைக்கு வெற்றியைத் தேடிக் கொடுத்தது.  

## பிந்தைய வாழ்க்கை
இலங்கை அணியின் பயிற்சியாளராக பந்துல பணியாற்றினார். அத்துடன், அதன் நிர்வாகத்திற்கும் தலைமை தாங்கினார். இவர் ஆசியத் துடுப்பாட்ட அவையின் அதிகாரியாகவும் பணியாற்றினார்.  

2021 அக்டோபரில், நீரிழிவு நோய் காரணமாக மருத்துவமனைக்கு கொண்டு செல்லப்பட்டு, இவரது இடது காலை நீக்க வேண்டியிருந்தது 2021 அக்டோபர் 18 இல், கொழும்பில் உள்ள தனியார் மருத்துவமனையில் இவர் தனது 68-வது அகவையில் காலமானார்.
# சாய்க்காடு

சாய்க்காடு சங்ககாலத்திலும் சிறப்புற்று விளங்கிய ஊர்களில் ஒன்று. இவ்வூர் தமிழ்நாட்டில் சீர்காழிக்குத் தென்கிழக்கில் 11.5 கிலோமீட்டர் தொலைவில் காவிரியாற்றின் வடகரையில் உள்ளது.  
:காவிரிப்பூம்பட்டினத்துக்கு அருகில் உள்ளது குறிப்பு  
## சங்கப்பாடல்
மூலங்கீரனார் என்னும் சங்ககாலப் புலவர் தலைவியின் நெற்றி அழகுக்கு இந்த ஊரை உவமையாகக் காட்டியுள்ளார். அவளது கூந்தல் மயிர் போலச் சாய்க்காட்டு வயல்களில் நெல் விளைந்து கதிர்கள் சாய்ந்திருந்தனவாம். (நற்றிணை 73)  

மதுரை மருதன் இளநாகனார் என்னும் சங்ககாலப் புலவரும் இவ்வூரைப்பற்றிக் குறிப்பிடுகிறார். இவர் தலைவியின் தோள் இவ்வூர்த் 'தண்பணை'(=நீர்வயல்) போல உள்ளது என்கிறார். இங்குள்ள கழிகளில் மீன் பிடிக்கும்போது தப்பிய இறால் மீன் தன் இனத்தோடு சென்று இந்தத் தண்பணையில் தங்கும் என்கிறார். (அகம் 220)  
## தேவாரப் பாடல்கள்
திருநாவுகரசர், திருஞானசம்பந்தர் ஆகியோர் இவ்வூர்ச் சிவபெருமானைக் கண்டு பாடியுள்ளனர்.
# சுதத் பெஸ்குயில்


**சுதத் பெஸ்குயில்** (Sudath Prajiv Pasqual , பிறப்பு: அக்டோபர் 15. 1961), இலங்கை அணியின் முன்னாள் துடுப்பாட்டக்காரர், இவர் இரண்டு ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். இவர் 1979 ஆண்டில் நடைபெற்ற துடுப்பாட்ட உலகக்கிண்ண போட்டியில் கலந்து கொண்டுள்ளார்.
# டி. எஸ். டி சில்வா


**தந்தெனியகெதர சோமசந்திர டி சில்வா** : (டி. எஸ். டி சில்வா, Dandeniyage Somachandra de Silva , பிறப்பு: சூன் 11, 1942), இலங்கை அணியின் முன்னாள் சகலதுறை ஆட்டக்காரர். இவர் 12 தேர்வுத் துடுப்பாட்டப் போட்டிகளிலும் 41 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். காலியைப் பிறப்பிடமாகக் கொண்ட இவர் அணியின் முன்னணி துடுப்பாளர்களுள் ஒருவராக இருந்தவர்.